stanford-oval/wikipedia huggingface dataset:
Run BTS

| --- | --- |

 שיר הנושא:  "Dope" (2015–2016) "Fire" (2017) "Blood Sweat & Tears" (2017–2018) "Idol" (2019–2020) "On" (2020–2021) "Butter" (2021) "Run BTS" (2022–הווה)
 סוגה:  תוכנית וראייטי (אנ')
 שחקנים:  ג'ין  פארק ג׳ימין  V  קים נאם-ג'ון  שוגה  ג'יי-הופ  ג'ונגקוק 
 משתתפים:  BTS
 ארץ מקור:  קוריאה הדרומית
 שפות:  קוריאנית
 מספר עונות:  3
 מספר פרקים:  156  6 ספיישלים
 הפקה
 חברת הפקה:  ביג היט מיוזיק 
 שידור
 רשת שידור:  V לייב (אנ')
 תקופת שידור מקורית:  1 באוגוסט 2015 – הווה
 קישורים חיצוניים
 אתר רשמי
 דף התוכנית ב-IMDb
 
Run BTS (בקוריאנית: 달려라 방탄, הליטון: דאליאורה באנגטן; מעוצב גם כ-!Run BTS) היא סדרת רשת וראייטי דרום קוריאנית (אנ') בכיכובה של להקת הבנים BTS. הסדרה משודרת מדי שבוע ומוצעת לצפייה בחינם ב-V לייב (אנ') משנת 2015 ובויורס (אנ') משנת 2020. בכל פרק משחקים חברי הלהקה במשחקים או משתתפים במגוון פעילויות המחייבות אותם להשלים אתגרים, ולעיתים לבצע משימות סודיות, על מנת לזכות בפרסים או לקבל עונשים.
שלוש עונות של התוכנית, הכוללות 156 פרקים, שודרו מאז פרסום פרק הבכורה ב-1 באוגוסט 2015, כאשר פרקים חדשים משודרים מדי יום שלישי. ב-16 באוגוסט 2022, שוחרר פרק ספיישל, פרק חדש ראשון לאחר הפסקה של 10 חודשים מאז סיום העונה השלישית באוקטובר 2021. מאוחר יותר הועלה פרק הספיישל לערוץ היוטיוב הרשמי של BTS. מאז, כל הפרקים - חדשים וישנים - זמינים בפלטפורמה.
שידור

ב-1 באוגוסט 2015, התחילה העונה הראשונה של Run BTS ב-V לייב (אנ'), שירות דרום קוריאני להזרמת מדיה בשידור חי. הפרקים שודרו בדרך כלל בכל יום שלישי, למעט כאשר שודר פרק של BTS Gayo. הסדרה יצאה להפסקה של שנה לאחר הפרק שפורסם ב-5 בינואר 2016. ב-31 בינואר 2017 החל שידור העונה השנייה. ב-23 במאי 2017 הסדרה החלה לשדר באופן עקבי פרקים חדשים מדי שבוע. ב-1 בינואר 2019 החל שידור העונה השלישית. ב-2020, שידור העונה הושהה פעמיים: תחילה לשידור הסדרה התיעודית של הלהקה Break The Silence במאי, ולאחר מכן לתוכנית הריאליטי החדשה שלהם BTS In the Soop (אנ'), ששודרה החל מהשבוע השני של אוגוסט ועד השבוע השלישי של אוקטובר. בשנת 2021, הסדרה יצאה שוב להפסקה קצרה מתחילת מאי עד אמצע יוני כדי להכיל פעילות לקראת יציאת השיר החדש של הלהקה באותה תקופה. לאחר מכן הגיעה הפסקה זמנית שנייה באוקטובר - לאחר סיום העונה השלישית ב-12 - לשידור העונה השנייה של BTS In the Soop שהוצגה לראשונה ב-15.
ביוני 2022, במהלך חגיגות יום השנה התשיעי ל-BTS, הלהקה הודיעה שהיא תתמקד יותר בפעילות סולו, אך הדגישה שהם ימשיכו לצלם את Run BTS כקבוצה. ספיישל בן שני חלקים - הפרק החדש הראשון מזה 10 חודשים - הוקרן בבכורה ב-16 באוגוסט. זו הייתה הפעם הראשונה שפרק הפך לזמין באופן רשמי ביוטיוב. מספר שבועות לפני כן, הייב הודיעה שגם הפרקים הבאים יועלו לפלטפורמה, אך באותו זמן לא סיפקה לוח זמנים לפרסום.
פורמט

כל פרק של Run BTS מציג את חברי BTS מבצעים פעילויות הרלוונטיות לנושא הפרק, בדרך כלל משחקים, משימות או אתגרים, עם הבטחה לפרסים אם יצליחו, או עונשים אם ייכשלו. החברים מבצעים כל משימה בקבוצה, בחלוקה לצוותים, או כל אחד בנפרד. פרקים מיוחדים כוללים מדי פעם פעילויות לא תחרותיות, כגון תצוגת אופנה, מערכונים או יצירת דרמה. רוב הפרקים מנוהלים על ידי MC (אנ'), כאשר אחד החברים ממלא את תפקיד המנחה לאותו יום, וצוות ההפקה שמגיש את המשימות. ג'ין ושוגה משמשים כמנחים בתדירות הגבוהה ביותר, כשג'יי-הופ, RM ו-V מקבלים גם הם את התפקיד לסירוגין. עבור פרקים עם משימות הדורשות השתתפות מלאה של הקבוצה, כל החברים פועלים כמגישים.
הפרקים ארכו בתחילה בין 8 ל-15 דקות. מהעונה השנייה ואילך, הם הוארכו ל-20 עד 40 דקות. בשנת 2020, הם הורחבו עוד יותר לזמן קבוע יותר של 30 עד 40 דקות. סרטונים קצרים של קטעים בלעדיים ממאחורי הקלעים מועלים לאחר שידור כל פרק. הסרטונים פורסמו בתשלום החל משנת 2017 בערוץ המעריצים BTS+ Vlive, ביג היט אנטרטיינמנט העבירה את הסרטונים לפלטפורמת קהילת המעריצים הרשמית שלה ויורס (אנ') החל מ-16 בינואר 2020, כתוכן בלעדי בתשלום.
קידום

ב-28 בפברואר 2015, BTS העלו שני סרטונים המפרסמים את תוכנית הוראייטי החדשה. הסרטון הראשון זכה ל-242,000 צפיות ו-2.24 מיליון לייקים, והשני קיבל 100,000 צפיות ו-87,000 לייקים תוך שלושה ימים ממועד הפרסום.
פרקים > סקירת סדרות

| עונה | פרקים | פרקים | תקופת שידור> שידור ראשון | תקופת שידור> שידור אחרון |
| --- | --- | --- | --- | --- |
| 1 | 11 | 11 | 1 באוגוסט 2015 | 5 בינואר 2016 |
| 2 | 46 | 11 | 31 בינואר 2017 | 30 במאי 2017 |
| 2 | 46 | 35 | 3 באוקטובר 2017 | 24 ביולי 2018 |
| 3 | 99 | 99 | 1 בינואר 2019 | 12 באוקטובר 2021 |
קבלה > שידור מחודש

ב-10 ביולי 2018, הודיעו כלי תקשורת מקומיים כי הערוץ Mnet (אנ') יתחיל לשדר שמונה מפרקי Run BTS הפופולריים ביותר בטלוויזיה בשעה 18:00 KST (אנ') בכל יום רביעי בערב החל מ-11 ביולי למשך שמונה שבועות. פרקי "MT" (פרקים 17–18) ו"BTS and Manito" (פרקים 23–24) מתוך העונה השנייה היו בין אלה שנבחרו. הפרק השמיני והאחרון שודר ב-29 באוגוסט.
ב-6 באוגוסט 2020, הודיע Mnet כי הוא ישדר שוב שמונה מהפרקים הפופולריים ביותר מבין אלו ששוחררו בין 2019 ל-2020 כספיישל טלוויזיה לחופשת הקיץ. בין הפרקים שנבחרו היו הפרקים "100th Episode Special", "King of Avatar Cook" ו-"Photo Exhibition" מתוך העונה השלישית. הפרקים שודרו בכל יום חמישי בערב בשעה 20:00 KST מ-6 באוגוסט במשך שמונה שבועות עד 24 בספטמבר. הערוץ שידר בנוסף ב-1 באוקטובר את פרק "Hangul Day Special" כספיישל צ'וסוק (אנ').
ב-1 באפריל 2021, רשת הכבלים הדרום קוריאנית JTBC (אנ') הכריזה על בלוק תוכניות מיוחד לאביב בן 10 שבועות של אמני הייב, שהחל לשדר באותו תאריך ב-JTBC2 - מדי יום חמישי בערב בשעה 19:30 KST. Run BTS נכלל בליינאפ של BTS. שני פרקים חדשים של הסדרה שודרו לראשונה בטלוויזיה, ולאחר מכן בויורס וב-V לייב.
קבלה > שבחים

Run BTS זכה בפרס ה-V האורגינלי הטוב ביותר בטקס פרסי V לייב לשנת 2018.
ביאורים

↑  הסדרה סופרת את פרקי "Confession" כפרק אחד, אם כי סופרת כל פרק מרובה חלקים שלאחר מכן ליותר מפרק אחד. מאמר זה סופר את "Confession" כשני פרקים. ככזה, מספר הפרקים הכולל של הסדרה תמיד יהיה שונה באחד בהשוואה למה שמוצג בתוכנית.
אוניברסיטת טקסס באוסטין

| --- | --- |


מגדל הפעמונים באוניברסיטת טקסס באוסטין
 אוניברסיטת מחקר ציבורית
 מוטו:  Disciplina praesidium civitatis
 תקופת הפעילות:  1883–הווה (כ־142 שנים)
 בעלי תפקידים
 נשיא:  ג'יי הרצל (אנ')
 סגל:  3,254 (סתיו 2022)
 סטודנטים
 כלל הסטודנטים:  51,913 (סתיו 2023)
 סטודנטים לתואר ראשון:  42,444 (סתיו 2023)
 סטודנטים לתארים מתקדמים:  9,469 (סתיו 2023)
 מיקום
 מיקום:  אוסטין, טקסס
 מדינה:  ארצות הברית ארצות הברית
 קואורדינטות:  30°17′10″N 97°44′22″W﻿ / ﻿30.28614°N 97.73942°W﻿ / 30.28614; -97.73942
 www.utexas.edu
  (למפת אוסטין מוגדלת) אוניברסיטת טקסס באוסטין(למפת אוסטין רגילה) אוניברסיטת טקסס באוסטין
 
הבניין הראשי הישן של האוניברסיטה בצילום מ-1903
הבניין הראשי החדש של האוניברסיטה (בחזית) בצילום מ-1980
הספרייה על שם לינדון ג'ונסון
קבוצת הפוטבול של האוניברסיטה במפגש בבית הלבן עם הנשיא ג'ורג' בוש לאחר זכייתה באליפות ליגת המכללות ב-2005, בוש ומאמן הקבוצה מסמנים באצבעות ידם את סמל האוניברסיטה, זוג קרניים ארוכות
ליטלפילד האוס נבנה ב-1893, נוסף ב-1970 לרשימת האתרים ההיסטוריים הלאומים לשימור של ארצות הברית. משמש כיום כמחסן ומקום מושב המשרד לפיתוח משאבים של האוניברסיטה
ג'ון מקסוול קוטזי, חתן פרס נובל לספרות ובוגר האוניברסיטה
אוניברסיטת טקסס באוסטין (באנגלית: University of Texas at Austin; בקיצור: UT Austin או UT), הידועה בשם אוניברסיטת טקסס, היא אוניברסיטה ציבורית המהווה את ספינת הדגל במערכת אוניברסיטת טקסס (אנ') (UT System). האוניברסיטה נוסדה ב-1883 והיא אחת הגדולות ביותר בארצות הברית. הקמפוס הראשי של האוניברסיטה ממוקם באוסטין, בירת טקסס, בסמוך לקפיטול המדינה, ושלוחות מחקר ולימודים שלה פרושות ברחבי טקסס. הקמפוס משתרע על פני כ-1,744 דונם.
נכון ל-2023 היו רשומים באוניברסיטה כ-51,913 סטודנטים, היא מדורגת במקום ה-52 לפי דירוג אוניברסיטאות בעולם של Times Higher Education לשנת 2024, במקום ה-58 לפי דירוג QS של אוניברסיטאות בעולם לשנת 2024, במקום ה-99 בעולם בדירוג של U.S. News & World Report לשנת 2024–2025 ובמקום ה-45 בין מוסדות ההשכלה המובילים בעולם בדירוג של ARWU לשנת 2024.
האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA) ושותפה מייסדת בקונסורציום הבין-לאומי של מיזם טלסקופ מגלן הענק (GMT).
היסטוריה

הקמתה של אוניברסיטת טקסס מקורה בהחלטתה של רפובליקת טקסס עוד ב-1839 לקבוע את מושב הממשל באוסטין ולהקצות שטח ייעודי לבניית אוניברסיטה. משיקולי תקציב, בעיות ביטחון ונימוקים אחרים, נדחתה בנייתו בפועל של מוסד להשכלה גבוהה. ב-1871 נוסד קולג' טקסס A&M (לימים אוניברסיטת טקסס A&M), אך בנייתה של אוניברסיטה לא מומשה עד שב-1882 הונחה אבן הפינה. הבניין הראשון שנבנה בסגנון ויקטוריאני-גותי נחנך רשמית בספטמבר 1883, אך הלימודים התקיימו בבניין הקפיטול עד ינואר 1884.
בתחילת דרכה מנה סגל האוניברסיטה 8 פרופסורים, 4 עוזרים ומפקח (פרוקטור), מספר התלמידים שנרשמו לתוכנית המלאה הראשונה הסתכם ב-221. עם פרוץ מלחמת העולם הראשונה כבר הגיע המספר למעל ל-2,200 סטודנטים ובשנה שלאחר המלחמה ל-4,000. לאחר מלחמת העולם השנייה צמח המספר למעל 15,000 כשב-1950 הותר לראשונה לסטודנטים אמריקאים-אפריקאים ללמוד במוסד. נכון ל-2023 למדו במוסד כ-51,913 סטודנטים והסגל מנה כ-3,254 איש (נכון לשנת 2022), מספר הסטודנטים הרשומים באוניברסיטה הוא אחד מעשרת הגבוהים ביותר בין כלל האוניברסיטאות בארצות הברית.
ב-1934 נהרס הבניין הראשי לטובת בנייתו של מגדל חדש המתנשא לגובה של 94 מטרים. ב-1966 התבצר במרפסת התצפית של המגדל צ'ארלס ויטמן, סטודנט באוניברסיטה וצלף לשעבר בחיל הנחתים, הוא ירה בעוברים ושבים, הרג 14 מהם ופצע עשרות אחרים בטרם נורה על ידי כוחות המשטרה, לאחר מכן מרפסת התצפית נסגרה עד 1968. המרפסת נסגרה מחדש ב-1975 בעקבות גל התאבדויות בקפיצה ורק ב-1998 נפתחה מחדש לקהל הרחב לאחר שהותקנה בה רשת מגן מברזל ואמצעי בטיחות אחרים.
ב-1967 החליטו מחוקקי מדינת טקסס לשנות את שם האוניברסיטה מאוניברסיטת טקסס לאוניברסיטת טקסס באוסטין. האוניברסיטה מהווה את ספינת הדגל של מערכת המוסדות של אוניברסיטת טקסס הכוללת 9 קמפוסים ו-6 מרכזים רפואיים.
בשנות ה-2000 חלה באוניברסיטה תנופת בנייה מחודשת, ב-2006 נפתח מוזיאון חדש לאמנות הגדול ביותר בארצות הברית, המשתרע על שטח של 14,000 מ"ר וב-2008 נחנך מרכז כנסים חדש והושלמו שיפוצים נרחבים באצטדיון הפוטבול.
ארגון

בתחילת דרכה של האוניברסיטה יחידות הלימוד המרכזיות נקראו מחלקות, והיחידות הכפופות להן כונו בתי ספר, האוניברסיטה נפתחה עם מחלקה אקדמאית אחת שכללה שישה בתי ספר ומחלקה ללימודי משפטים. במרוצת השנים נפתחו מחלקות ובתי ספר נוספים, כשנכון ל-2023 כוללת האוניברסיטה 18 קולג'ים (פקולטות) ובתי ספר למקצועות שונים ויחידה אקדמית אחת, בהם לומדים כ-51,913 סטודנטים. האוניברסיטה מציעה למעלה מ-156 תוארי בוגר (מעל ל-170 תחומי לימוד) ומעל 139 תארים מתקדמים (237 כולל תוארי דוקטור). לאוניברסיטה מעל ל-482,000 בוגרים ברחבי העולם המיצגים 130 מדינות ומעל ל-102 מדינות המארחות חילופי סטודנטים.
ארגון > קולג'ים ובתי ספר

הקולג' לאמנויות החופשיות (אנ') (1883)
הקולג' למדעי הטבע (אנ') (1883)
הקולג' לרוקחות - נוסד ב-1893 בגלבסטון (אנ') עבר ב-1927 לאוסטין
הקולג' לחינוך (אנ') (1905)
הקולג' לאמנויות יפות (אנ') (1938)
הקולג' לתקשורת (אנ') ע"ש מודי (אנ') (1965)
בית הספר למשפטים (אנ') (1883)
בית הספר להנדסה (אנ') ע"ש קוקרל (1894)
בית הספר ללימודים מתקדמים (אנ') (1910)
בית הספר למנהל עסקים (אנ') ע"ש מק'קומבס (אנ') (1922)
בית הספר למידענות (אנ') (1948)
בית הספר לאדריכלות (אנ') (1948)
בית הספר לעבודה סוציאלית (אנ') ע"ש סטיבן היקס (אנ') (1950)
בית הספר למדיניות ציבורית (אנ') ע"ש לינדון ג'ונסון (1970)
בית הספר לסיעוד (אנ') (1976)
בית הספר למדעי כדור הארץ (אנ') ע"ש ג'קסון (2005)
בית הספר ללימודי תואר ראשון (אנ') (2008)
בית הספר לרפואה (אנ') ע"ש דל (2013)
חטיבת לימודי ההמשך (1909)
באוניברסיטה 7 מוזיאונים (כולל מוזיאון בלנטון לאמנות (אנ') (BMA) עם מעל ל-17,000 יצירות ומוזיאון המדע והטבע של טקסס (אנ') עם 5.7 מיליון פריטים) ו-17 ספריות שבאוספיהן למעלה מ-10 מיליון ספרים.
ספורט

תוכניות הספורט באוניברסיטת טקסס זוכות להצלחה גדולה בספורט המכללות האמריקאי, בכל אחת מהשנים בין 2001 ל-2009 דורגה האוניברסיטה בין עשר האוניברסיטאות שלהן ההישגים הטובים ביותר בארצות הברית.
קבוצות הספורט של האוניברסיטה מכונות ה"לונגהורנס", על שם זן הבקר הטקסני באותו השם המאופיין בקרניים ארוכות, וצבען הרשמי הוא כתום ולבן. האוניברסיטה הייתה ממייסדות התאחדות ספורט הקולג'ים הדרום-מערבית (אנ') (SWC) ולאחר פירוקה ב-1996 הצטרפה לליגת הביג-12 של התאחדות ספורט הקולג'ים הלאומי (NCAA). נכון ל-2008 פעלו באופן תחרותי 8 קבוצות גברים ו-10 קבוצות נשים ב-22 ענפי ספורט שונים. הנבחרות זכו לאורך שנות קיומה של האוניברסיטה ב-50 אליפויות לאומיות, 42 מתוכן הן אליפויות לאומיות של NCAA.
ענפי הספורט הבולטים באוניברסיטה הם הפוטבול, בו מדורגת הקבוצה שנייה בכל הזמנים מבחינת כמות הניצחונות, לאחר אוניברסיטת מישיגן, וזכתה ב-4 אליפויות, שהאחרונה בהן בעונת 2005. נבחרת הבייסבול זכתה שש פעמים באליפות והיא בעלת מספר ושיעור הניצחונות הגבוה ביותר בין כלל המכללות בארצות הברית. ענפי ספורט בולטים נוספים הם השחייה זכייה ב-10 אליפויות תחת הדרכתו של המאמן אדי ריס, אתלטיקה קלה (נשים), גולף וכדורסל.
היריבות הבולטת של האוניברסיטה היא עם אוניברסיטת טקסס A&M, מדי שנה נערכים מפגשים בין הנבחרות משני המוסדות בכל ענפי הספורט בהם יש להן נציגות. משחק הפוטבול המסורתי מתרחש בתקופת חג ההודיה ונחשב למתוח במיוחד.
ב-2011 סיכמה האוניברסיטה עם רשת ESPN על הקמת ערוץ טלוויזיה ייחודי שישדר את פעילויות הספורט של האוניברסיטה ואירועים נוספים מסביב לשעון, תמורת 300 מיליון דולר לתקופה של 20 שנה.
בוגרים בולטים

נכון לשנת 2020, מבין בוגריה, חברי הסגל או חוקרים, יש 13 זוכי פרס נובל, 25 זוכי פרס פוליצר, שלושה זוכי פרס טיורינג, שני זוכי מדליית פילדס, שני זוכי פרס וולף ושלושה זוכי פרס אבל, שלושה זוכי פרסי אמי, ונכון לשנת 2021, תלמידיה ובוגריה זכו בסך הכול ב-155 מדליות אולימפיות. בנוסף 1,007 מקבלי תוכנית פולברייט, 31 מקבלי מלגת רודס ו-24 מקבלי מלגת מרשל (אנ').
לויד בנטסן - סנאטור וחבר בית הנבחרים, מזכיר האוצר של ארצות הברית בתחילת כהונתו של ביל קלינטון ומועמד המפלגה הדמוקרטית לתפקיד סגן הנשיא.
ג'יימס בייקר - ראש הסגל של הבית הלבן ומזכיר האוצר בממשלו של רונלד רייגן ומזכיר המדינה בתקופת שלטונו של ג'ורג' הרברט ווקר בוש
ויליאם בנט (אנ') - מזכיר מחלקת החינוך של ארצות הברית תחת הנשיא רייגן
ליידי בירד ג'ונסון - הגברת הראשונה ורעייתו של לינדון ג'ונסון
ג'ון קונלי - מושל מדינת טקסס ומזכיר האוצר בממשלו של לינדון ג'ונסון
ג'ב בוש - מושל מדינת פלורידה ה-43
לורה בוש - הגברת הראשונה ורעייתו של ג'ורג' ווקר בוש
סאלם פיאד - ראש ממשלת הרשות הפלסטינית בשנים 2007 - 2013. קיבל תואר דוקטור בכלכלה
פרננדו בלאונדה - נשיא פרו, למד ארכיטקטורה.
רקס טילרסון - מזכיר המדינה של ארצות הברית
רוג'ר קלמנס (אנ') - שחקן בייסבול, זכה 7 פעמים בתואר המגיש המצטיין (CY Young Award)
מרי לו רטון - מתעמלת, אלופה אולימפית, זכתה ב-5 מדליות באולימפיאדת לוס אנג'לס (1984)
ארון פירסול - שחיין, אלוף אולימפי, אלוף עולם ושיאן עולם התמחה בסגנון גב
איאן קרוקר - שחיין, אלוף אולימפי, אלוף עולם ושיאן עולם התמחה בסגנון פרפר
ריק קארי - שחיין, אלוף אולימפי, אלוף עולם ושיאן עולם התמחה בסגנון גב
ברנדן הנסן - שחיין, אלוף אולימפי, אלוף עולם, ושיאן עולם התמחה בסגנון חזה
סניה ריצ'רדס - אצנית, אלופה אולימפית ואלופת עולם
קווין דוראנט - כדורסלן ב-NBA. למד שנה אחת
טומי פרנקס - גנרל בצבא ארצות הברית, מפקד מבצע חירות מתמשכת באפגניסטן ומבצע חופש לעיראק (סיים את לימודיו באוניברסיטה אחרת)
ג'ון מקסוול קוטזי - סופר דרום אפריקאי, חתן פרס נובל לספרות בשנת 2003
מייקל יאנג - כרונוביולוג, זוכה פרס נובל לרפואה בשנת 2017
מייקל דל - איש עסקים, מייסד חברת דל למחשבים (לא סיים את לימודיו באוניברסיטה)
וס אנדרסון - תסריטאי, מפיק ובמאי סרטי קולנוע ופרסומות. (למד פילוסופיה)
הערות שוליים

↑  Karen Adler, McCombs Business Dean Hartzell named interim president of UT Austin, University of Texas at Austin, April 8, 2020
↑  World University Rankings 2024
↑  QS World University Rankings 2024: Top global universities
↑  2024–2025 Best Global Universities Rankings
↑  2024 Academic Ranking of World Universities
↑  בטקסס נמצאים כיום 181 מכללות, אוניברסיטאות ומכוני מחקר. ביניהן אוניברסיטת יוסטון, אוניברסיטת רייס ביוסטון, אוניברסיטת צפון טקסס, אוניברסיטת טקסס באוסטין, אוניברסיטת טקסס A&M, ועוד
↑  University of Texas at Austin, Facts & Figures
↑   דירוג Directors' Cup באתר nacda.com
↑  טל וולק, ‏ESPN תשלם למכללת טקסס 300 מיליון ד' עבור הקמת ערוץ ספורט, באתר גלובס, 20 בינואר 2011
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007269490105171  PLWABN: 9810562214505606  BIBSYS: 90133738  BNE: XX130417  BnF: cb119306244 (data)  CiNii: DA01735115  GND: 1051487315  ISNI: 0000 0004 1936 9924  LCCN: n79023323  LNB: 000193644  MusicBrainz: e7734f97-fbca-4315-887a-b24431517b54  NKC: ko2003184573  NLA: 35544575  NLK: KAB202013752  RERO: 02-A000186947  SNAC: w6c0039h  SUDOC: 027215806  Trove: 990722  ULAN: 500312867  VIAF: 141925602   WorldCat (עם VIAF): 141925602
ג'ון פרנקנהיימר

| --- | --- |

 לידה:  19 בפברואר 1930 קווינס, ארצות הברית 
 פטירה:  6 ביולי 2002 (בגיל 72) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1948 
 מקום לימודים:  ויליאמס קולג' 
 בן או בת זוג:  אוונס אוונס (1963–2002) 
 פרסים והוקרה:  פרס אמי לבידור בפריים טיים לבימוי מיני סדרה, סרט או ספיישל דרמטי (1994)  פרס אמי לבידור בפריים טיים לבימוי מיני סדרה, סרט או ספיישל דרמטי (1996)  פרס אמי לבידור בפריים טיים לבימוי מיני סדרה, סרט או ספיישל דרמטי (1995)  פרס אמי לבידור בפריים טיים לבימוי מיני סדרה, סרט או ספיישל דרמטי (1998) 
 פרופיל ב-IMDb
 
ג'ון מייקל פרנקנהיימר (באנגלית: John Michael Frankenheimer;‏ ‏19 בפברואר 1930 - 6 ביולי 2002) היה במאי קולנוע וטלוויזיה אמריקאי שנודע בשל דרמות חברתיות וסרטי פעולה ומתח שביים. בהם איש הציפורים מאלקטרז (1962), השליח ממנצ'וריה (1962), שבעה ימים במאי (1964), הרכבת (1964), חיים בשנית (1966), הפרס הגדול (1966), הקשר הצרפתי 2 (1975), יום ראשון השחור (1977), האי של ד"ר מורו (1996), ו-רונין (1998).
הוא זכה בארבעה פרסי אמי בשנות ה-90 – שלושה מהם ברציפות – על בימוי סרטי הטלוויזיה Against the Wall, The Burning Season, Andersonville, ו-ג'ורג' וולאס, כשעל האחרון גם קיבל פרס גלובוס הזהב למיני-סדרה או סרט הטלוויזיה הטובים ביותר.
בסך הכול ביים כ-30 סרטים עלילתיים ויותר מ-50 הפקות לטלוויזיה. הוא נחשב לחלוץ ה"מותחן הפוליטי של ימינו", כשראשית הקריירה שלו מקבילה לשיאה של המלחמה הקרה. ברבים מסרטיו הציג "דילמות פסיכולוגיות" שעימן התעמתו גיבוריו, ויש שהשוו בין סגנונו לזה של הבמאי סידני לומט, שעימו עבד בעבר כעוזר במאי. מבקר הקולנוע לאונרד מלטין כתב כי "בתקופתו [שנות ה-60]... פרנקנהיימר עבד עם התסריטאים, המפיקים והשחקנים הטובים ביותר בסדרת סרטים שעסקו בנושאים שבמרכז השיח – נושאים איתם כלל הציבור התעמת."
פילמוגרפיה

| שנה | שם הסרט | שם באנגלית | הערות |
| --- | --- | --- | --- |
| 1957 | הזר הצעיר | The Young Stranger |  |
| 1961 | הפראים הצעירים | The Young Savages |  |
| 1962 | הכל נופל | All Fall Down | מועמד - דקל הזהב |
| 1962 | איש הציפורים מאלקטרז | Birdman of Alcatraz | מועמד - פרס DGA לבמאי - סרט עלילתי |
| 1962 | השליח ממנצ'וריה | The Manchurian Candidate | גם מפיק    מועמד - פרס גלובוס הזהב לבמאי הטוב ביותר    מועמד - פרס DGA לבמאי - סרט עלילתי |
| 1964 | שבעה ימים במאי | Seven Days in May | מועמד - פרס גלובוס הזהב לבימוי הטוב ביותר |
| 1964 | הרכבת | The Train | החליף את ארתור פן |
| 1966 | חיים בשנית | Seconds | מועמד דקל הזהב |
| 1966 | הפרס הגדול | Grand Prix | מועמד - פרס DGA לבמאי - סרט עלילתי |
| 1968 | יום הדין | The Fixer |  |
| 1969 | הימאי יוצא הדופן | The Extraordinary Seaman |  |
| 1969 | העשים הצוענים | The Gypsy Moths |  |
| 1970 | הולך בתלם | I Walk the Line |  |
| 1971 | הפרשים | The Horsemen |  |
| 1973 | איש הקרח בא | The Iceman Cometh |  |
| 1973 | מטרה בלתי אפשרית | Impossible Object |  |
| 1974 | 99 ו-44/100% מתים | ‎99 and 44/100% Dead |  |
| 1975 | הקשר הצרפתי 2 | French Connection II |  |
| 1977 | יום ראשון השחור | Black Sunday |  |
| 1979 | נבואה | Prophecy |  |
| 1982 | האתגר | The Challenge |  |
| 1985 | אמנת הולקרופט | The Holcroft Covenant |  |
| 1986 | איסוף 52 | 52 Pick-Up |  |
| 1989 | פיצוץ מוות | Dead Bang |  |
| 1990 | המלחמה הרביעית | The Fourth War |  |
| 1991 | שנת האקדח | Year of the Gun | מועמד - פרס מבקרי דוויל לסרט העלילתי הטוב ביותר |
| 1996 | האי של ד"ר מורו | The Island of Dr. Moreau | החליף את ריצ'רד סטנלי |
| 1998 | רונין | Ronin |  |
| 2000 | משחקי צבאים | Reindeer Games |  |
| 2001 | אמבוש | Ambush | סרט קצר |
הערות שוליים

1 2 3  Yoram Allon, Yoram; Cullen, Hannah Patterson. Contemporary North American Film Directors, Wallflower Press (2000), pp. 181-83
↑  "Hollywood director John Frankenheimer dies at 72". abc.net.au. נבדק ב-7 במאי 2017. {{cite web}}:  (עזרה)
| --- | --- |
בקרת זהויות :  NLI: 987007316589405171  PLWABN: 9810576383205606  BIBSYS: 90252320  BNE: XX1276774  BnF: cb125114047 (data)  CiNii: DA13920533  GND: 120871777  ISNI: 0000 0000 8079 2589  LCCN: n86143617  MusicBrainz: 67c778af-94de-4dce-824e-bcd2df622205  NKC: xx0095184  NLA: 36528249  NLK: KAC200103614  NTA: 072016256  RERO: 02-A006032012  SNAC: w6w67gcb  SUDOC: 034489754  Trove: 1274273  ULAN: 500474267  VIAF: 117354   WorldCat (עם VIAF): 117354
עזרא שיינברג

| --- | --- |
אין תמונה חופשית
 לידה:  5 באוגוסט 1968 (בן 56) י"א באב תשכ"ח ירושלים
 מדינה:  ישראל 
 מקום מגורים:  קצרין 
 ידוע בשל:  תקיפות מיניות שביצע כרב מקובל וראש ישיבה בצפת.
 השקפה דתית:  יהדות 
 
עזרא שיינברג (נולד בי"א באב תשכ"ח, 5 באוגוסט 1968) הוא רב ישראלי לשעבר שכיהן כראש הישיבה המייסד של הישיבה הגבוהה "אורות האר"י" בצפת, רב הקהילה שסביבה ומקובל. שיינברג הורשע בביצוע עבירות של תקיפה מינית בשמונה נשים ונידון לשבע וחצי שנות מאסר.
ביוגרפיה

גדל בירושלים ולמד בישיבת נתיב מאיר ובישיבת ההסדר בקרית שמונה ושירת בחיל השריון. היה מתלמידיו של הרב מרדכי אליהו, שהעניק לו סמיכה לרבנות.
ב־1999 הקים מכינה קדם-צבאית בצפת, שהתפתחה לישיבה גבוהה וכולל אברכים "אורות האר"י", שבראשם עמד. הישיבה כיוונה את תלמידיה להתגייס לשירות במסגרת הנח"ל החרדי. סביב הישיבה התפתחה קהילה קטנה בראשותו, אשר הפעילה גני ילדים, ישיבה תיכונית ועוד. הקים ועמד בראש גוף הכשרות הפרטי "בד"ץ אורות אליהו", שנשא את שמו של הרב מרדכי אליהו.
נחשב למקובל וייעץ לאנשים שפנו אליו. נחשב בעיני תלמידיו וחסידיו לבעל יכולת ראיית נסתרות. העביר שיעורים גם מחוץ לצפת והיה בעל פינה בתוכנית רדיו שבועית ברשת מורשת של קול ישראל. חיבר סדרת ספרים תורניים בשם "המאיר לארץ", שזכו להסכמה מהרבנים שמואל אליהו ודוב ליאור.
פעילותו התאפיינה בחלוקת ברכות, עריכת פדיון נפש והמלצות למבקשי עצתו וברכתו, כדוגמת הקפדה על מצווה מסוימת או לימוד ספר תורני מסוים. להמלצות אלו יוחסה סגולה של פקידת עקרות.
שיינברג נשוי למירי, ולהם שמונה ילדים.
ההרשעה בעבירות מין

בקיץ 2015 הגיעו לרב העיר צפת, שמואל אליהו, תלונות בנושא פגיעות של הרב שיינברג בנשים שהגיעו אליו לייעוץ. הרב אליהו, שקודם לכן עמד ביחסים טובים עמו, כינס מושב בן שלושה רבנים מצפת שזימן אליו את הרב שיינברג לבירור. לדברי הרב אליהו, הרב שיינברג עצמו ביקש שיברר את התלונות יחד עם אחרים ומאוחר יותר הודה במעשים שבהם הואשם והסכים להשעות עצמו מכל מגע עם הציבור. לאחר שלא עמד בתנאים, הורה לו הרב אליהו להתרחק מצפת וחשף בפני תלמידי הישיבה את מעשיו. עם פרסום הפרשה הגישה אחת הנשים תלונה למשטרה ובעקבותיה הוגשו תלונות נוספות.
לאחר הגשת התלונות ניסה הרב שיינברג לצאת מישראל לברזיל ונעצר בנמל התעופה בחשד לאונס, בעילה אסורה מתוך מרמה, איומים כלפי נשים שבאו להתייעץ עמו בנושאים שונים ועוד. בחקירתו הכחיש את טענת האינוס וטען כי מדובר בטיפולים בהסכמה, ביוזמת הנשים המתלוננות. לאחר מעצרו נטשוהו רוב תלמידיו, שכינוהו "נביא שקר" ו"אותו האיש", והשליכו את ספריו לגניזה.
שיינברג נעצר עד לתום ההליכים המשפטיים. ב-27 ביולי 2015 הוגש נגדו כתב אישום הכולל 12 תלונות של נשים, בעבירות של אונס, מעשי סדום, מעשים מגונים, שיבוש הליכי משפט והטרדה מינית. שלוש נשים אחרות נמנעו מלהעיד. במהלך המשפט הציגו עורכי הדין של שיינברג ראיות חדשות שהביאו את השופטים לשלוח את הצדדים לגישור פלילי, לאור הקושי להוכיח את הנאמר בכתב האישום. ב-26 ביולי 2017 הודה והורשע במסגרת הסדר טיעון בעבירות של תקיפה מינית בשמונה נשים, לאחר שעבירות האינוס נמחקו מכתב האישום. ב-6 בפברואר 2018 נגזרו עליו שבע וחצי שנות מאסר. שיינברג ערער לבית המשפט העליון על חומרת העונש, וערעורו נדחה. שיינברג השתחרר ב-1 בינואר 2023. חופשותיו לפני השחרור ושחרורו לוו בהפגנות נגדו.